Vatikani raamatukogu
Vatikani Apostlik Raamatukogu (ladina keeles Bibliotheca Apostolica Vaticana) on Vatikani Apostlikus palees asuv Püha Tooli ametlik raamatukogu. Raamatukogu asutas ametlikult 1475. aastal paavst Sixtus IV, kuid kiriku raamatukogu juured ulatuvad tagasi vähemalt neljandasse sajandisse. Raamatukogu on üks maailma vanimaid ja omab märkimisväärset kollektsiooni: ligi 2 miljonit trükitud raamatut (sh üle 8000 inkunaabli), 80 000 koodeksit, 100 000 kaarti, joonist ja gravüüri ning 330 000 münti. Igal aastal lisatakse raamatukokku umbes 6000 uut teost. 1995. aastal alustas raamatukogu direktor Leonard Boyle ürikute digiteerimist. 2021. aastaks oli digiteeritud ligi 21 000 käsikirja umbes 80 tuhandest.